Spolok vinárov a fajnkoštérov

Budmerice

v spolupráci s Obecným úradom 

v Budmericiach  

*

vás pozýva na

19. ročník Budmerickej výstavy vín

ktorý sa uskutoční dňa

20.februára 2016

o 14:00 h

v Kultúrnom dome Budmerice

*

Organizácia a dodanie vzoriek

Do súťaže možno zaslať biele, ružové a červené prírodné  hroznové vína.

Vzorky žiadame doručiť v počte 4 fliaš o obsahu 0,75 l alebo 6 fliaš o obsahu
0,5 l z každej vzorky najneskoršie do 4.2.2016 na adresu:

Kultúrny dom Budmerice

J. Rášu  525

Budmerice

Kontaktná osoba:

Ing. Štefan Čambal tel.:   0903436628,  033/6448593

Milan Gašparovič tel:  0904356015

Anton Krajčovič tel:. 0911223587

Poplatok  za vzorku  je  5.-EUR. Od účastníckeho poplatku sú oslobodení vystavovatelia z Budmeríc a školy so zameraním na vinohradníctvo a vinárstvo.
Označenie údajov na vzorke:

a) názov odrody (príp. značky)

b) ročník

c) prívlastok

d) obsah zvyškového cukru

e) kategória podľa obsahu cukru

f) meno a adresu výrobcu.

Vystavovateľ priloží so vzorkami vyplnenú prihlášku vín s horeuvedenými vyplnenými 

údajmi. 

Zatriedenie súťažných vín do kategórií podľa obsahu zvyškového cukru: 

1, Vína tiché biele suché / do 4 g/l / 

2, Vína tiché biele polosuché a polosladké/ od 4 – 45 g/l / 

3. Prírodné sladké vína bez rozdielu farebnosti / viac ako 45 g/l / 

4, Vína tiché ružové suché, polosuché a polosladké /do 45g/l/

5, Vína tiché červené suché, polosuché a polosladké /do 45g/l/

Pri chybnom označení kategórie bude získaná medaila a ocenenie odobraté.

Organizátori si vyhradzujú právo zakúpiť za bežné predajné ceny primerané množstvo z najvyššie ocenených vín. Vzorky ostávajú majetkom organizátorov a budú použité na verejnej ochutnávke.

*

Pravidlá degustácie

Na priebeh hodnotenia bude dohliadať prezident súťaže: Prof. Ing. Fedor Malík DrSc.

Degustované vzorky budú hodnotené podľa súťažných kategórií, ročníka a podľa všeobecných zásad senzorického hodnotenia vína.
Hodnotenie vzoriek vín vykonajú 5-členné odborné degustačné komisie za okrúhlym stolom . Pre senzorické hodnotenie vín sa použije 100 bodový systém Medzinárodnej únie enológov. Hodnotenie je anonymné. Výsledné bodové ohodnotenie vzíde z aritmetického priemeru 3 vnútorných hodnôt po eliminácii najvyššej a najnižšej bodovej hodnoty.

Do finále postupuje najvyššie hodnotená vzorka z každej hodnotiacej komisie . Z týchto vzoriek budú vyberaní šampióni súťaže jednotlivých kategórii. Na výbere šampiónov sa zúčastňujú predsedovia degustačných komisií..

Odborné hodnotenie vín sa bude konať 8. februára 2016 o 14:00 hod. 

v Kultúrnom dome v Budmericiach .

*

Ocenenia

Bodovanie : 

od 92 až 100 bodov - "Veľká zlatá medaila" 

od 88 do 91,99 bodov - "Zlatá medaila" 

od 84,00 do 87,99 bodov - "Strieborná medaila" 

Tituly „Šampión 18. Budmerickej výstavy 2016“ obdržia víťazi jednotlivých kategórií.
Najvyššie hodnotené víno od malého vinohradníka a vinára (do 30 árov obrábanej vinice a 30 hl vína) obdrží Cenu vinárskeho majstra.

Ďalšie ocenenia uvedie organizátor v katalógu výstavy.

Organizátor  sa zaväzuje, že podľa pravidiel O. I. V.  neudelí viac ako 30 percent medailí z celkového počtu súťažných vín. Týmto vínam organizátor udelí diplom. 
Výstava je nominačnou výstavou  pre Národný salón vín SR 2016.

*



Samolepky pre ocenené vína

Pre ocenené vína je možné objednať samolepky s označením Šampión,Veľká zlatá medaila, Zlatá medaila, Strieborná medaila. Distribuovať ich smie len organizátor súťaže a objednať si ich môžete u Ing.Štefana Čambala  ( tel.č. 0903/436628).

Svojvoľné označovanie vín s logom budmerickej výstavy je považované za porušenie štatútu a zasahovanie do práv usporiadateľa. Účastník výstavy, ktorý nedodrží štatút výstavy, stráca nárok na účasť v nasledujúcom ročníku budmerickej výstavy.
*

Výsledky 19.Budmerickej výstavy vín

Štatút, prihlášku a výsledky výstavy nájdete na stránkach www.fajnkosteri.budmerice.net ,   www.mvc.sk ,  nsvsr.sk

